OpenLLM-France/wikimedia huggingface dataset:
# Pil-pil saltsa

Pil-pil saltsa bakailaoa pil-pil eran prestatzen dugunean lortzen dugun saltsa ligatuari deitzen zaio. Saltsa hau bakailao, olioa, baratxuri eta pipermin zaporea duen olio birjin ligatua dela esan dezakegu. Bakailaoa pil-pilpilean prestatu behar da saltsa hau lortzeko, hala era beste arrai mota batzurekin ere prestatu daiteke. Beste saltsa batzuk prestatzeko ere erabil liteke.
* Oliba olio birjina+baratxuria+pipermina+bakailaoa+konfitatu+epelean ligatu

## Pil-pil saltsa burutzeko aholkuak

* Olioa ligatzeko edo emultsionatzeko beti sutatik kanpo egin beharko da.
* Kazola mugitzen dugunean, bakailaoa ez puskatzeko azala beti gorantz jarri.
* Gutxiago puska dadin, kazolatik atera eta saltsa bere horretan metalezko iragazki lodi batekin bakarrik liga dezakegu.
* Saltsak ligatzeko nahitaezkoa likido kopuru bat. Olioa ligatzen hasteko jarri kazola azpian ur tanta batzuk.

## Pil-pil saltsaren erabilera

Normalean bakailaoarekin, bakailao kokotxarekin edo gelatina ugari duen beste arrai bat erabiliz egin daiteke saltsa hau,
Saltsa lortu ondoren zabalduta dago beste osagai batzuekin nahasi eta erabiltzea, gehienetan arrain edo ozpin olioa egiteko, baita barazkiekin ere.

## Pil-pil saltsatik eratorritako beste saltsak

Pil-Pil ozpin-olioa.
# Pil-pilean

Pil-pilean' Soraluzeko (Gipuzkoa) aldizkaria da, euskaraz egindakoa. Pil-Pilean euskara elkartea arduratzen da aldizkariaz. Hamabost egunero argitaratzen da eta herriko albisteak kontatzen ditu. Gainera:
* Herritarren irritzia azaltzen da: inkesten bidez, elkarrizketen bidez, herritarrek bidaltzen dituzten gutunen bidez...
* Urtebetetzeak: norbaitek norbaiti eskeinitako zorion agurrak dira.
* Jaiotakoak eta hildakoak
* Lehiaketa: herriaren historiari buruzko galderak azaltzen dira.
Pil-pileanen diru sarrerak, dituen 300etik gorako bazkideen kuotak, Udalaren eta Aldundiaren dirulaguntzak eta Soraluzeko enpresen publizitatearen bidez lortutakoak dira.

## Historia

Pil-pilean aldizkaria 1996. urteko bukaera aldera sortu zen herrian euskara sustatzeko asmoz, Soraluzeko euskara (bizkaiera). Urteen poderioz, aldizkaria hileroko bihurtu zen. Gero, 2002. urtean, hileroko izatetik hamabosteroko izatera bilakatu zen. Hamabosterokoaz aparte, Pil-pilean bereziak argitaratzen dira jaiak direla eta, inauteriak direla eta edo bestelako garrantzizko zerbait dela eta. Gainera, hilean behin, ikastolako umeek eginiko, Ugaraxo, saila aurki daiteke.

## 1996 - 2006

2006 urtean Pil-pileanek 10 urte bete ditu "euskaraz eiñ eta eiñ eraiñ" lemapean ospatuz. Urteurrena ospatzeko, herrian hainbat kultur ekintza egin ditu Pil-pilean euskara elkarteak.

## Kanpo estekak

* Plaentxia.eus - Soraluzetarron komunikazio plaza
* Pilpilean aldizkaria https://plaentxia.eus/prentsa/
* Datuak: Q12265975
# Pijama marradunaz jantzitako mutikoa

Pijama marradunaz jantzitako mutikoa (jatorrizko izenburua ingelesez: The Boy in the Striped Pyjamas) John Boynek 2006an idatzitako eleberria da, umeentzako idatzi zuen lehendabizikoa. Istorioaren protagonista 9 urteko Bruno da. Mutiko honen ikuspegi lañotik, ustekabeko bidaia baten eta ondorengo bizitza berriaren nondik norako zehatzak pixkanaka pixkanaka antzematen ditu irakurleak.

## Argumentua

Oharra: Atal honek istorio osoa edo amaiera argitzen du.
Izan ere, Bruno bere inguruan zer gertatzen ari den ulertzen saiatu arren, ez da gauza guztiz konprenitzeko zein den bere aitaren betebeharra Auschwitzeko burua bezala Bigarren Mundu Gerran. Gerra eta sarraski-esparru horren izen konkretua, halere, ez dira eleberri osoan aipatzen, eta Brunoren ahoskera kaskarra (Autsbitz) baino ez da agertzen, beste pertsonaiek gaizki ahoskatzen duela ohartarazi dioten arren.
Brunoren familiak Berlingo etxe handia eta dotorea utzi behar zuenean hasten da eleberria, aita Auschwitzeko buru berria baitzen, Führerek berak (Fiera nobelan) izendatuta. Aldaketa honek ondorio txarrak ekarri zizkieten Brunori eta arrebari, zeren, etxe berria isolaturik egonda, euren adineko lagunik ez baitzegoen.
Nolanahi ere, bere gelako leihotik Brunok hesiaz bestaldean pijamaz jantzitako jendea, umeak ere tartean, badaudela ikusi egin zuen, nahiz eta ez zuen ongi ulertzen zertan zebiltzan hor. Asperduraren asperduraz, Brunok ingurumari esploratzeari ekin zion. Hesia inguratzen saiatzen ari zela, bere adineko ume judua aurkitu zuen bestaldean, Shmuel izenekoa. Elkarren lagunak bihurtuta, Bruno arratsaldero joaten zen hura bisitatzera.
Hastapenean gogaituta sentitu arren, lagun berriak etxe berriaren inguruko iritzia aldarazi zion Brunori. Familia, ordea, ama eta arreba batez ere, hainbat gorabeheraren ondoren itolarri sentitzen ziren leku hits horretan. Horrenbestez, Berlinera bueltatzeko erabakia hartu zuen aitak.
Istorioa amaitzen da hiriburura itzuli aurretik kontzentrazio-esparruan eman zuten azken egunean. Izan ere, Brunok hesia zeharkatu zuen zulo txiki batetik, Shmueli desagertutako aita aurkitzen lagundu nahi baitzion. Shmuelek emandako jantziekin eta zorriak zirela-eta Brunoren ile mozketarekin, horren ezberdinak ez zirela konturatu ziren mutikoak. Etxera bueltatzeko ordua zela konturatu bezain laster, mutilak eta euren ingurukoak "martxa" batera eraman zituzten, gas-ganbara batean amaitzeraino.

## Kanpo estekak

* Datuak: Q322156
# Pika

Pika adar arma bat da, infanteriak asko erabili zuena zalditeriaren eraso eta kargei aurre egiteko batez ere.

## Fabrikazioa

Pikak lantzaren oso antzekoak dira, baina luzeagoak, ohi, hiru eta lau metro luze. Erabileraren erabileraz, pikak handiago egiten hasi ziren, bai adarrari dagokionez, baita muturrari dagokionez ere. Luzeenek sei metrotik gorakoak izaten ziren zenbaitetan. Tamaina horretako pikak egiteko, ezinbestean, zur mota indartsu bat behar zen, lizarra adibidez, batzuetan, altzairuzko bi zerrendarekin indartzen zena, armaren albo banatan.

## Erabilera

Pikarien eraketa astuna Suitzan berragertu zen Behe Erdi Aroan, antzinatean jada erabilia izan baitzen Filipo II.aren falangeen eraketan, garai hartan, sarissa deitua zen arren. Arma horiek zalditeriaren kargak geldiarazteko erabiltzen ziren; pika luzeek, aldiz, harresi defentsibo gisan funtzionatzen zuten. Horregatik, Behe Erdi Aroan eta Pizkundean, pikariek armaden zati defentsiboa osatzen zuten, baina zalditeriak zatirik erasokorrena osatzen zuen. Pikaren tamainaren ondorioz, horrek ez zuen ezertarako balio aurrez aurreko borrokaldietan; horregatik, pikariek beste armaren bat ere eramaten zuten, ezpata, adibidez.
Gudu zelaian, pikak falange edo "triku" eraketetan erabiltzen ziren. Adibidez, eskoziarrek schiltron izeneko erregimendu batzuk izan zituzten ingelesen zalditeria astunaren aurka borrokatzeko Bannockburneko guduan, 1314an. Espainiarrek tertzioak garatu zituzten; hor, arkabuzariek falangeen alboak babesten zituzten. XVII. mendean, oraindik ere erabiltzen ziren pikari eraketa handiak, ohi, musketari unitateen babes gisan.

## Gainbehera

Pikak, gudu zelairako arma gisan, baionetek ordeztu zituzten, errentagarriagoak egin baitziren XVII. mende erdialdean. Mende haren amaieran, baionetadun suzko armek suzko armen eta adar armen arma bakarrerako iragaitea amaitu zuten. Bateratze hori, zalditeriaren karga taktikoaren desagerketa suzko armen mesederako, pikaren amaiera izan zen. Dena dela, inoiz edo berriz oraindik erabilia izan zen, 1798ko Irlandako matxinadan bezala.

## Karta jokoa

Arma horren forma dela eta, frantziar karta sortako irudietako bati pika deitzen zaio.

## Kanpo estekak

* Datuak: Q220016
* Multimedia: Pikes / Q220016
# Pikadero

    Artikulu hau filmari buruzkoa da; eraikina gaitzat duena beste hau da: «zaldi-hezitegi»
Pikadero 2015. urtean eginiko euskal filma da, Ben Sharrockek zuzenduta.
2015eko Donostiako Zinemaldiaren Zuzendari Berrien Sailan aurkeztu zuten.
Munduko zinemaldi ugaritan izan da eta hainbat sari irabazi ditu. 2016ko Martxoaren 4an Espainiako zinemetan estreinatu zen.

## Sinopsia

Oharra: Atal honek istorio osoa edo amaiera argitzen du.
Espainia estutzen duen krisi ekonomikoaren ondorioz, gurasoen habia utzi ezinik dabil bikote gazte bat. Dirurik gabe, arazo larriak dituzte gurasoen etxean ezkontza-eginbideak betetzeko. Larrua jotzeko gero eta grinatsuago eta hotel bat ordaintzeko dirurik gabe, elkargune publikoak bilatu behar dituzte: "txortalekuak". Baina gauzak ez dira diruditen bezain errazak, eta haien harremana kolokan jarriko da amiltzen ari den ekonomia batetik askatzen saiatzen direnean.

## Pertsonaiak

* Barbara Goenaga: Ane
* Joseba Usabiaga: Gorka
* Lander Otaola: Iñaki
* Zorion Egileor: Tomas
* Itziar Lazkano: Ama
* Ylenia Baglietto: neska kotxean
* Peio Arnáez: Aita
* Víctor Benjumea: Maxi
* Galder Pérez: mutila kotxean

## Sariak

* FIPRESCI saria
* Film Onenari Michael Powell saria Edinburgh International Film Festival-en
* Zuzendari Onenaren saria Ischia International Film Festival-en
* Cineuropa Saria Bruseels International Film Festival-en
* Film Onenaren saria Kiev Molodist International Film Festival-en
* Kritikaren Saria Zurich International Film Festival-en
* Aktore Onenaren saria Barbara Goenagarentzat Tirana International Film Festival-en
* Editore Onenari saria Tirana International Film Festival-en
* Zuzendari Onenari Aipamen Berezia Evolution Mallorca International Film Festival-en
* Film Onenari Aipamen Berezia Bartzelonako Zinemaldia.Cat festibalean

## Erreferentziak

* ↑ Holland, Jonathan. (2015-9-28). «'Pikadero': San Sebastian Review» The Hollywood Reporter.
* ↑ «Barbara Goenaga protagoniza 'Pikadero', opera prima del escocés Ben Sharrock» Diario Vasco 2015/09/18.
* ↑ Donostiako Zinemaldia. Pikadero. .

## Kanpo estekak

* Datuak: Q21055436
# Pijama-festa

Pijama-festa bat ekitaldi sozial bat da, non gazte edo nerabe bat lagun baten etxean lo egitera geratzen den. Pertsona edo lagun batzuk lagunaren etxean gera daitezke lo egiten. Normalean, gazte batek pijama-festa batean parte hartzen du; hala ere, heldu batek edo adineko pertsona batek lagun baten etxean lo egin dezake.

## Kanpo estekak

* Datuak: Q1050152
* Multimedia: Sleepover / Q1050152
# Pijnacker-Nootdorp

Pijnacker-Nootdorp (entzun) Herbehereetako Hego Holanda probintziako herria da. 2010eko urtarrilaren 1eko erroldaren arabera, herriak 47.891 biztanle zituen.

## Ikus, gainera

* Hego Holanda

## Kanpo estekak

* (Nederlanderaz) Udalaren webgunea.
* Datuak: Q281768
* Multimedia: Pijnacker-Nootdorp / Q281768
# Pihuamo (udalerria)

Pihuamo Mexikoko udalerri bat da. Jalisco estatuan kokatua dago. 2010ean 12.119 biztanle zituen 875,4 km²ko azaleran. Herriburua [[Pihuamo (Pihuamo)|Pihuamo]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q3311364
* Multimedia: Pihuamo Municipality / Q3311364
# Pijama

Pijama lo egiteko erabiltzen den jantzia da. Orokorrean bi piezakoak edota pieza bakarrekoak izaten dira. Bi piezakoetan, galtzak eta gerritik gorarako jantzia bereizita daude. Pieza bakarrekoak gorputz osoa - burua izan ezik - estaltzen duten jantziak dira.
Horrez gain, pijamaren mahukak laburrak zein luzeak izan daitezke.

## Kanpo estekak

* Datuak: Q193204
* Multimedia: Pyjamas / Q193204
# Pijijiapan (udalerria)

Pijijiapan Mexikoko udalerri bat da. Chiapas estatuan kokatua dago. 2010ean 50.079 biztanle zituen 1.752,28 km²ko azaleran. Herriburua [[Pijijiapan (Pijijiapan)|Pijijiapan]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q651163
* Multimedia: Pijijiapan Municipality / Q651163
# Pristina

    Artikulu hau hiriari buruzkoa da; beste esanahietarako, ikus «Pristina (argipena)».
Pristina (albanieraz: Prishtinë edo Prishtina; serbieraz: Приштина edo Priština; turkieraz: Priştine) Kosovoko hiriburua da. Izen bereko barrutian kokatuta dago, Skopjeko hiriaren ipar-mendebalean. 2000. urtean, 600.000 biztanle inguru zituen.

## Historia

Serbiako hiriburua izan zen XIV. mendeaz geroztik, 1912an turkiarren esku geratu zen arte. Bulgariarren mende egon zen 1915-1918 urteetan.

## Ondarea

Aipagarriak dira XV. mendeko meskita, hiritik hurbil dagoen XIV. mende hasierako Gracanica monasterioa eta arkeologia museoa.

## Ekonomia

Merkataritza eta industria (zurgintza, janari industria, ehungintza, kimika industria) dira ekonomia jarduera nagusiak. Unibertsitatea eta aireportua ere baditu.

## Klima

Datu klimatikoak (Pristina) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 15.8 | 20.2 | 26.0 | 29.0 | 32.3 | 36.3 | 39.2 | 36.8 | 34.4 | 29.3 | 22.0 | 15.6 | 39.2 |
| Batez besteko tenperatura maximoa (°C) | 2.4 | 5.5 | 10.5 | 15.7 | 20.7 | 23.9 | 26.4 | 26.7 | 23.1 | 17.1 | 10.1 | 4.1 | 15.5 |
| Batez besteko tenperatura (ºC) | -1.3 | 1.1 | 5.0 | 9.9 | 14.7 | 17.8 | 19.7 | 19.5 | 15.9 | 10.6 | 5.1 | 0.4 | 9.8 |
| Batez besteko tenperatura minimoa (°C) | -4.9 | -2.8 | 0.2 | 4.2 | 8.5 | 11.4 | 12.5 | 12.3 | 9.4 | 5.0 | 0.9 | -3.1 | 4.4 |
| Erregistraturiko tenperatura minimoa (°C) | -27.2 | -24.5 | -14.2 | -5.3 | -1.8 | 0.5 | 3.9 | 4.4 | -4.0 | -8.0 | -17.6 | -20.6 | -27.2 |
| Pilatutako prezipitazioa (mm) | 38.9 | 36.1 | 38.8 | 48.8 | 68.2 | 60.3 | 51.6 | 44.0 | 42.1 | 45.4 | 68.2 | 55.5 | 597.9 |
| Prezipitazio egunak (≥ 0.1 mm) | 13.6 | 12.3 | 11.4 | 12.1 | 12.8 | 11.9 | 8.3 | 7.9 | 7.5 | 8.6 | 12.3 | 14.5 | 133.2 |
| Eguzki orduak | 70.8 | 96.0 | 143.0 | 184.0 | 227.9 | 246.3 | 299.3 | 289.6 | 225.8 | 173.5 | 96.9 | 70.2 | 2123.3 |
| Hezetasuna (%) | 83 | 77 | 70 | 65 | 67 | 67 | 63 | 62 | 68 | 74 | 80 | 83 | 71 |
| Iturria: ||||||||||||||

## Herri eta hiri senidetuak

* Ankara, Turkia
* Bursa, Turkia
* Durrës, Albania
* Tirana, Albania
* Karachi, Pakistan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. 38. araua: Munduko estatu-izenak, herritarren izenak, hizkuntza ofizialak eta hiriburuak. .
* ↑ http://www.hidmet.gov.rs/eng/meteorologija/stanica_sr.php?moss_id=13481 Serbiako Hidrometeorologia Zerbitzua
* ↑ Kardeş Kentleri Listesi ve 5 Mayıs Avrupa Günü Kutlaması. Ankara Büyükşehir Belediyesi - Tüm Hakları Saklıdır.
* ↑ "Turkey's Bursa, Kosovo's Pristina become sister cities" worldbulletin.net
* ↑ Kardeş Şehirler. in: Bursa Büyükşehir Belediyesi Basın Koordinasyon Merkez. Tüm Hakları Saklıdır.
* ↑ Tiranako Udala. (PDF) Twinning Cities: International Relations. .

## Kanpo estekak

* Datuak: Q25270
* Multimedia: Pristina / Q25270
# Pristina (argipena)

Pristina hurrengo esanahiak izan ditzake:
* Pristina, Kosovoko hiriburua.
* Pristina, Kosovoko barruti bat.
# Pristina (barrutia)

    Artikulu hau Kosovoko Pristinako barrutiari buruzkoa da; beste esanahietarako, ikus «Pristina (argipena)».
Pristinako barrutia (serbieraz: Приштински округ, Prištinski okrug; albanieraz: Komuna e Prishtinës) Kosovoko barruti bat da, Pristina hiriburu duena.

## Udalerriak

Hauek dira Pristinako udalerriak: Lehenengo izena serbieraz eta bigarrena albanieraz:
* Priština / Prishtina
* Glogovac / Gllogovc
* Kosovo Polje / Fushë Kosova
* Lipljan / Lipjan
* Novo Brdo / Novobërda
* Obilić / Obiliq
* Podujevo / Podujeva

## Posta-kodeak

Kosovoko posta-kodea - 10000 Priština :
| Barrutia | Udalerria | Gunea | Posta-koea |
| Priština | Priština | Priština | 10000 |
| Priština | Priština | Priština 1 | 10010 |
| Priština | Priština | Transit Postal Centre | 10020 |
| Priština | Priština | Priština 3 | 10030 |
| Priština | Priština | Priština 4 | 10040 |
| Priština | Priština | Priština 5 | 10050 |
| Priština | Priština | Priština 6 | 10060 |
| Priština | Priština | Priština 7 | 10070 |
| Priština | Priština | Priština 8 | 10080 |
| Priština | Priština | Priština 9 | 10090 |
| Priština | Priština | Priština 10 | 10100 |
| Priština | Priština | Priština 11 | 10110 |
| Priština | Priština | Priština 12 | 10120 |
| Priština | Priština | Priština 13 | 10130 |
| Priština | Priština | Gračanica | 10500 |
| Priština | Priština | Ajvalija | 10510 |
| Priština | Priština | Devet Jugovic | 10520 |
| Priština | Priština | Kačikol | 10530 |
| Priština | Podujevo | Podujevo | 11000 |
| Priština | Podujevo | Luzane | 11050 |
| Priština | Podujevo | Orlane | 11060 |
| Priština | Podujevo | Krpimej | 11070 |
| Priština | Kosovo Polje | Kosovo Polje | 12000 |
| Priština | Kosovo Polje | Kosovo Polje | 12010 |
| Priština | Kosovo Polje | Velika Slatina | 12050 |
| Priština | Glogovac | Glogovac | 13000 |
| Priština | Glogovac | Komorane | 13050 |
| Priština | Lipljan | Lipljan | 14000 |
| Priština | Lipljan | Janjevo | 14050 |
| Priština | Lipljan | Magura | 14060 |
| Priština | Obilić | Obilić | 15000 |
| Priština | Obilić | Muzakaj | 15050 |
| Priština | Novo Brdo | Novo Brdo | 16000 |
| Posta-kodeen zerrenda (pdf)|199 KiB ||||||||| |

## Kanpo estekak

* Datuak: Q856426
* Multimedia: Priština District / Q856426
# Précy-Notre-Dame

Précy-Notre-Dame Frantziako udalerria da Aube departamenduan dagoena, Ekialde Handia eskualdean. 2013an 89 biztanle zituen.

## Demografia
### Biztanleria

2007an Précy-Notre-Dame udalerrian erroldatutako biztanleak 79 ziren. Familiak 36 ziren, horien artean 12 pertsona bakarrekoak ziren (12 bakarrik bizi ziren emakumeak eta 12 bakarrik bizi ziren emakumeak), 16 seme-alabarik gabeko familiak ziren eta 8 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 47 etxebizitza zeuden, 38 familiaren etxebizitza nagusia ziren, 8 bigarren erresidentzia ziren eta 1 hutsik zegoen. Etxebizitza guzti hauek 42etxeak ziren. 38 etxebizitza nagusietatik 29 bere jabearen bizilekua ziren, 8 alokairuan okupaturik zeuden eta 1 doan lagata zegoen; 3 etxek gela bat zuten, 3 etxek bi zituzten, 8 etxek hiru zituzten, 9 etxek lau zituzten eta 15 etxek bost zituzten. 30 etxek euren parking plaza propioa zuten azpian. 20 etxetan ibilgailu bat zegoen eta 14 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Précy-Notre-Dame udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 4 | 80-84 | 0 |
| 4 | 75-79 | 4 |
| 0 | 70-74 | 4 |
| 4 | 65-69 | 0 |
| 4 | 60-64 | 4 |
| 0 | 55-59 | 0 |
| 4 | 50-54 | 0 |
| 0 | 45-49 | 4 |
| 0 | 40-44 | 0 |
| 4 | 35-39 | 0 |
| 0 | 30-34 | 0 |
| 4 | 25-29 | 4 |
| 8 | 20-24 | 4 |
| 0 | 15-19 | 0 |
| 0 | 10-14 | 0 |
| 0 | 5-9 | 4 |
| 0 | 0tik 4ra | 4 |

## Ekonomia

2007an lan egiteko adina zuten pertsonak 46 ziren, horien artean 35 aktiboak ziren eta 11 inaktiboak ziren. 35 pertsona aktiboetatik 33 lanean zeuden (20 gizon eta 13 emakume) eta 2 langabezian zeuden (1 gizon eta 1 emakume). 11 pertsona inaktiboetatik 5 erretiraturik zeuden, 2 ikasten zeuden eta 4 "bestelako inaktibo" gisa sailkaturik zeuden.

### Ekonomia jarduerak

2007an zeuden 2 komertzioetatik, 1 zerbitzu enpresa zen eta 1 «beste zerbitzu jarduera batzuk» multzoan sailkatutako enpresa zen.
2000. urtean Précy-Notre-Dame udalerrian 6 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1361967
* Multimedia: Précy-Notre-Dame / Q1361967
# Précilhon

Précilhon (okzitanieraz Precilhon) Frantziako Pirinio Atlantikoak departamenduan dagoen udalerria da.

## Ikus, gainera

* Pirinio Atlantikoak departamenduko udalerrien zerrenda

## Kanpo estekak

* Datuak: Q677289
* Multimedia: Précilhon / Q677289
# Pàduako geltokia

Pàdua Bartzelonako metroaren geltoki bat da, Bartzelona udalerriko Sarrià-Sant Gervasi barrutian dago.
Geltokia 1953n inauguratu zen.
* Datuak: Q2205125
* Multimedia: Pàdua metrostation / Q2205125
# Páidí Ó Sé

Páidí Ó Sé (1955eko maiatzaren 16a, Ceann Trá, Dingle penintsula, Kerryko konderria – 2012ko abenduaren 15a, Ceann Trá, Dingle penintsula) irlandar futbol gaeliko jokalari eta entrenatzaile bat izan zen, bere ibilbidean zehar bere jaioterriko Kerry konderriko taldearekin lortutako txapelketei esker kirol horretako kondaira bilakatu zelarik. Ama hizkuntza irlandera zuen.
Bere udalerriko An Ghaeltacht taldean jokatu zuen, baita 1975-1987 urteen artean Kerry GAA taldearekin ere. Azken honekin eta bere lidergopean All-Ireland Football Championship 8 txapelketa irabazi zituzten, Irlanda osoan sekulako ospea bereganatu zuelarik. Bere hilobak diren Darragh, Tomás eta Marc Ó Sé ere futbol gaeliko jokalari nabarmenak dira.

## Ikus gainera

* Kerry GAA

## Kanpo estekak

* Páidí Ó Sé futbol galeiko jokalariari buruzko dokumentala ikusgai. Youtube.com (Gaeleraz)
* Páidí Ó Sé eta Kerry GAA taldeko 1980ko irudiak. (Gaeleraz)
* Páidí Ó Sé-ri gaur egun TG4 irlandar telebista katean eginiriko elkarrizketa (Gaeleraz)
* Datuak: Q3756394